যন্তর মন্তরে চাকরিহারারা, ‘ইতিবাচক ফল’ না মিললে আমরণ অনশন, কর্মসূচি ঘোষণা

নয়াদিল্লি: যন্তর মন্তরে (Jantar Mantar) শুরু চাকরিহারাদের (SSC Sacked Teachers) বিক্ষোভ কর্মসূচী। রাষ্ট্রপতির সঙ্গে সাক্ষাতের আবেদন জানিয়েছেন চাকরিহারা আন্দোলনকারীরা। কলকাতা থেকে দিল্লির রাজপথে গিয়েছে চাকরিহারাদের আন্দোলন। চাকরিহারারা আমৃত্যু অনশনের হুঁশিয়ারি দিলেন। জানালেন, ১-৭ মে ধর্মতলার ওয়াই চ্যানেলে তাঁদের রিলে অনশন চলবে। তাতে ফল না মিললে আমরণ অনশন করবেন তারা।

সোমবার যোগ্য চাকরিহারা ঐক্যমঞ্চের ৭০ জন সদস্য বাসে করে কলকাতা থেকে দিল্লি যান। মঙ্গলবার সকাল থেকে বাংলা-হিন্দি-ইংরেজি ভাষায় স্লোগান লিখে বিক্ষোভে বসেন চাকরিহারা শিক্ষক-শিক্ষিকা। তাঁরা রাষ্ট্রপতির সঙ্গে সাক্ষাতের জন্য সময় চেয়েছেন। এ ব্যাপারে রাষ্ট্রপতির হস্তক্ষেপের দাবি করেছেন। যদিও এ নিয়ে এখনও পর্যন্ত কোনও অনুমতি দেয়নি। নয়া কর্মসূচীর ঘোষণা করলেন তারা। ১৭ এপ্রিল চাকরিহারাদের একাংশ ওয়াই চ্যানেল থেকে সরকারি কর্মীদের ব্যাজ প্রদান করবেন। সেই ব্যাজ পরে কর্মস্থলে যাওয়ার জন্য অনুরোধও করবেন তাঁরা। আগামী ২১ এপ্রিল নবান্ন অভিযান করবেন বঞ্চিত চাকরিহারা ঐক্যমঞ্চ ও চাকরিজীবীরা। আগামী ২২ এপ্রিল তারা রাজভবন ভবন অভিযান করবেন। রাজভবনে গিয়ে রাজ্যপালের কাছে ডেপুটেশন জমা দেবেন। ১-৭ মে ধর্মতলার ওয়াই চ্যানেলে তাঁদের রিলে অনশন চলবে। এরপর শুরু করবেন আমরণ অনশন।